Kerynia Municipality

12ο Συμπόσιο Δήμου Κερύνειας - Ο ρόλος του Διεθνούς Παράγοντος στην Επίτευξη Δίκαιης Λύσης του Κυπριακού
2021-11-20
12ο Συμπόσιο Δήμου Κερύνειας
20 Νοεμβρίου, 2021
Ξενοδοχείο “CLEOPATRA”, Λευκωσία
Ώρα: 09.00 π.μ.
Προβολή ταινίας παραγωγής του Δήμου Κερύνειας σε σκηνοθεσία Μιχάλη Γεωργιάδη με τίτλο « Κερύνεια: Ευρωπαϊκή πόλη, κατεχόμενη από το 1974»
Εισηγητές

Ανδρέας Δ. Μαυρογιάννης, Διαπραγματευτής
Καλλιόπη Αγαπίου – Ιωσηφίδου, Επίκουρη Καθηγήτρια, Κάτοχος Ευρωπαϊκής Έδρας Jean Monnet (2001), Τμήμα Κοινωνικών και Πολιτικών Επιστημών, Πανεπιστήμιο Κύπρου
Κωνσταντίνος Κόμπος, Αναπληρωτής Καθηγητής Δημοσίου Δικαίου και Δικαίου της ΕΕ, Πανεπιστήμιο Κύπρου

Συντονιστής της συζήτησης ο δημοσιογράφος κ. Γιάννης Νικολάου

Aναδάσωση των περιοχών που πλήγηκαν από τις πυρκαγιές τον περασμένο Αύγουστο.
2021-11-27

ΤΕΛΕΤΗ ΑΠΟΝΟΜΗΣ ΒΡΑΒΕΙΩΝ ΠΑΓΚΥΠΡΙΟΥ ΔΙΑΓΩΝΙΣΜΟΥ ΕΙΚΑΣΤΙΚΟΥ ΕΡΓΟΥ 2021 « ΖΩ – ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ »
2021-11-29
Με ιδιαίτερη ικανοποίηση τα Δημοτικά Συμβούλια Νεολαίας των κατεχόμενων Δήμων Κερύνειας, Λαπήθου και Καραβά ανακοινώνουν την επιτυχή ολοκλήρωση του Παγκύπριου μαθητικού διαγωνισμού εικαστικού Έργου με θέμα «ΖΩ-ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ».
Ο Παγκύπριος Διαγωνισμός προκηρύχθηκε με στόχο να δοθεί η ευκαιρία στους νέους να εκφράσουν το όραμα τους για μια ελεύθερη ενωμένη Κύπρο μέσα από ένα δημιουργικό διάλογο με την πολύπαθη σύγχρονη ιστορία και κληρονομιά του τόπου μας. Έχοντας ως εφαλτήριο προσωπικά βιώματα αλλά και αντλώντας στοιχεία από τη συλλογική μνήμη, μαθητές Δημοτικού, Γυμνασίου και Λυκείου κλήθηκαν να δημιουργήσουν και να παρουσιάσουν υπό μορφή εικαστικού Έργου μεγέθους Α3 το όραμα τους για μια ελεύθερη Κύπρο.
Ο διαγωνισμός διαχωρίστηκε σε 3 κατηγορίες:
– Α Ομάδα: Τάξεις Δ, Ε & ΣΤ Δημοτικού
– Β Ομάδα: Τάξεις Α, Β & Γ Γυμνασίου
– Γ Ομάδα: Τάξεις Α, Β & Γ Λυκείου
Στο διαγωνισμό υποβλήθηκαν συνολικά Ά Ομάδα_ 290 συμμετοχές, ΄Β Ομάδα_ 70 συμμετοχές και Γ ομάδα _ 6 συμμετοχές.
Σύμφωνα με τα αποτελέσματα της κριτικής επιτροπής διακρίθηκαν στην:
Α’ ομάδα:
1.Ελεονώρα Ιωάννου _ Δημοτικό Σχολείο Χρυσελεούσας _ Λευκωσία _ Α’ Βραβείο
2.Χρυσήλια Αγγελή _ Ά Δημοτικό Σχολείο Γερίου _ Λευκωσία _ Β’ Βραβείο
3.Παρασκευή Νικηφόρου _ Δημοτικό Σχολείο Χρυσελεούσας _ Λευκωσία _ Γ’ Βραβείο
4.Γεωργία Χριστοφή _ Pascal Primary School _Λεμεσός _ Έπαινος
5.Ιωάννα Κάλια _ Η’ Δημοτικό Σχολείο Λεμεσού _ Έπαινος
6.Αικατερίνη Μαργώνη _ Δ’ Δημοτικό Σχολείο Αραδίππου _ Λάρνακα _ Έπαινος
Β’ ομάδα:
1.Καλυψώ Ρούσου _ Γυμνάσιο Αρχιεπισκόπου Μακαρίου Γ _ Λευκωσία _ Α’ Βραβείο
2.Σπύρου Θεοδώρα _ Β’ ΤΕΣΕΚ _ Λευκωσίας _ Β’ Βραβείο
3.Αντωνία Φυσέντζου _ Β’ Περιφερειακό Γυμνάσιο _ Μαλούντας _ Γ’ Βραβείο
4.Άννα Χαλάχαν _ Γυμνάσιο Αρχιεπισκόπου Μακαρίου Γ _ Λευκωσία _Έπαινος
5.Φωτεινή Ανδρέου _ Γυμνάσιο Αγίου Στυλιανού _ Λακατάμεια _ Έπαινος
6.Αλέξανδρος Μιχαήλ _ Ολύμπιον Γυμνάσιο _ Λευκωσία _ Έπαινος
Γ’ ομάδα:
1.Αναστασίου Μυριάνθη _ Λύκειο Αγίου Αντωνίου – Λεμεσός _ Α’ Βραβείο
2.Πωλίνα Παρασκευά _ Λύκειο Αγίου Αντωνίου – Λεμεσός _ Β’ Βραβείο
3.Εβελίνα Σωτηρίου _ The Grammar School _ Λευκωσία _ Γ’ Βραβείο
4.Αντρέας Χριστοφόρου _ Pascal English School_ Λεμεσός _Έπαινος
5.Ολεξάνδρα Ζαγκίρνα _ Λύκειο Αγίου Αντωνίου – Λεμεσός _ Έπαινος
6.Δημοσθένους Άννα _ Λύκειο Αγίου Αντωνίου – Λεμεσός _ Έπαινος
Η τελετή απονομής των βραβείων πραγματοποιήθηκε το Σάββατο, 27 Νοεμβρίου 2021, ώρα 17:00 στην Τάφρο Πλατείας Ελευθερίας όπου οι διακριθέντες παρέλαβαν συμβολικά βραβεία. Στο ίδιο χώρο εκτέθηκαν οι δημιουργίες όλων των συμμετεχόντων συνθέτοντας ένα ιδιαίτερο περιβάλλον.
Στην εκδήλωση χαιρετισμούς απηύθυναν ο Διευθυντής Μέσης Εκπαίδευσης κ. Κυπριανός Λουής, εκ μέρους του Υπουργείου Παιδείας, Πολιτισμού, Αθλητισμού και Νεολαίας, ο Δήμαρχος Λαπήθου κ. Νεοπτόλεμος Κότσαπας, εκ μέρους των Δήμων Κερύνειας, Λαπήθου και Καραβά, ο Πρόεδρος του Δημοτικού Συμβουλίου Νεολαίας Δήμου Καραβά, κ. Μάριος Μούγης, εκ μέρους των Δημοτικών Συμβουλίων Νεολαίας Κερύνειας, Λαπήθου και Καραβά, ενώ ο Καραβιώτης Γιώργος Πογιατζής, εκ μέρους της κριτικής επιτροπής αναφέρθηκε στη διαδικασία και τα κριτήρια επιλογής των έργων.
Τα Δημοτικά Συμβούλια Νεολαίας Κερύνειας, Λαπήθου και Καραβά εκφράζουν τις θερμές ευχαριστίες τους σε όλους τους μικρούς δημιουργούς που συνέθεσαν τα όνειρα τους στο χαρτί, αλλά και τους εκπαιδευτικούς και γονείς που στήριξαν την προσπάθεια των παιδιών. Ευχαριστίες επίσης στο Υπουργείο Παιδείας και Πολιτισμού για την στήριξή του, τους Δήμους Κερύνειας, Λαπήθου και Καραβά για τη συμπαράστασή τους και τις διευκολύνσεις που μας έχουν προσφέρει καθώς και τον Δήμο Λευκωσίας και Οργανισμό Νεολαίας Κύπρου για την υποστήριξη του.

Αγιασμός και κοπή της παραδοσιακής Βασιλόπιτας στην 1η συνεδρία του 2022 της Επιτροπής Κατεχόμενων Δήμων
2022-01-13
Έλαβε χώρα το πρωϊνό της Πέμπτης, 13 Ιανουαρίου 2022, στα προσωρινά Γραφεία του Δήμου Κερύνειας στη Λευκωσία, η 1η συνεδρία του 2022 της Επιτροπής Κατεχόμενων Δήμων.
Σ’ αυτήν πραγματοποιήθηκε Αγιασμός και κοπή της παραδοσιακής Βασιλόπιτας. Ο Πρόεδρος της Επιτροπής, Δρ. Πέτρος Καρεκλάς, ευχήθηκε όπως το 2022 αποτελέσει την αρχή του τέλους της τουρκικής κατοχής των εδαφών μας, ώστε να μπορέσουν επιτέλους οι πρόσφυγες να επιστρέψουν ελεύθερα στα σπίτια και τις περιουσίες τους και όπως η επόμενη βασιλόπιτα κοπεί στις παραδοσιακές έδρες των Δήμων και Κοινοτήτων.
Στη συνέχεια ο Πρόεδρος έκανε σύντομη ανασκόπηση της αξιόλογης δράσης της Επιτροπής τη χρονιά που πέρασε, επισημαίνοντας τους περιορισμούς που υπήρξαν λόγω της πανδημίας και που είχαν ως αποτέλεσμα διάφορες εκδηλώσεις της Επιτροπής τελικά να μην πραγματοποιηθούν. Ενόψει τούτου ευχήθηκε όπως το νέο έτος σημάνει το τέλος της πανδημίας η οποία ταλαιπωρεί όλους μας με ποικίλους τρόπους, ώστε να μπορέσουμε όλοι να πραγματοποιήσουμε αυτά που προγραμματίζουμε για φέτος στους διάφορους τομείς.
Τέλος, ο Πρόεδρος της Επιτροπής απένειμε εκ μέρους όλων αναμνηστικό δώρο στον κ. Χρίστο Χατζηγιάγκου, Γραμματέα της Ένωσης Δήμων Κύπρου, ο οποίος βρίσκεται προ αφυπηρετήσεως, ευχαριστώντας τον για την πολύχρονη προσφορά του στην Επιτροπή τόσον από τη θέση του Γραμματέα της Ένωσης Δήμων όσον και ως πρώτου Γραμματεά της Επιτροπής Κατεχόμενων Δήμων, κατά τη δεκαετία του 1990. Στη συνεδρία παρέστη ο νεοδιορισθείς Γραμματέας της Ένωσης Δήμων Κύπρου κ. Μιχάλης Σωκράτους, τον οποίο ο Πρόεδρος και τα μέλη της Επιτροπής καλωσόρισαν και του ευχήθηκαν κάθε επιτυχία στο έργο του.
Επιτροπή Κατεχόμενων Δήμων

Συνάντηση με Κλεάνθη Μουστάκα
2022-03-02
Μερικές φωτογραφίες από τη σημερινή επίσκεψη του αγαπητού μας Κλεάνθη Μουστάκα στα προσωρινά γραφεία του Δήμου Κερύνειας όπου μας παρουσίασε το νέο μοντέλο, ομοίωμα του αρχέγονου καραβιού της Κερύνειας σε κλίμακα 1:25 του πραγματικού μεγέθους του, και μας ενημέρωσε για το στόχο του να κατασκευαστεί σε πραγματικό μέγεθος.
Στη συνάντηση παρευρέθηκαν η Βουλεύτρια Κερύνειας, κ. Ρίτα Θεοδώρου Σούπερμαν, ο Δημοτικός Σύμβουλος Κερύνειας, κ. Άκης Σχίζας, ο οποίος είναι και εκπρόσωπος του Δήμου στο Διοικητικό Συμβούλιο του Πολιτιστικού Ιδρύματος «Κερύνεια Χρυσοκάβα», καθώς και η Δημοτική Γραμματέας του Δήμου Κερύνειας, κ. Ειρήνη Κοκότη #kyreniamunicipality #neverforget #kyrenia

Γενική Συνέλευση του Σωματείου Ευημερίας Κερυνειωτών
2022-05-18

Ετήσια εκδρομή Κερυνειωτών του Δήμου Κερύνειας!
2022-06-25

ΜΝΗΜΟΣΥΝΟ ΠΕΣΟΝΤΩΝ ΚΑΙ ΔΕΗΣΗ ΥΠΕΡ ΤΗΣ ΑΝΕΥΡΕΣΗΣ ΤΩΝ ΑΓΝΟΟΥΜΕΝΩΝ ΤΗΣ ΠΟΛΗΣ ΤΗΣ ΚΕΡΥΝΕΙΑΣ
2022-07-13
Η Δήμαρχος και το Δημοτικό Συμβούλιο του Δήμου Κερύνειας σας προσκαλούν στο ετήσιο μνημόσυνο πεσόντων και δέηση υπέρ της ανεύρεσης των αγνοουμένων της πόλης της Κερύνειας κατά την βάρβαρη Τουρκική εισβολή του 1974 την Τετάρτη 13 Ιουλίου 2022, στις 7:30 μ.μ. στο Μνημείο Πεσόντων και Αγνοουμένων του Δήμου Κερύνειας, (κοντά στον Τύμβο Μακεδονίτισσας)
Θα προηγηθεί Τρισάγιο προϊσταμένου του Πανιερωτάτου Μητροπολίτη Κυρηνείας κ.κ. Χρυσοστόμου και θα ακολουθήσει σύντομη ομιλία της Δημάρχου κ. Ρίτας Ελισσαίου Κωμοδίκη εκ μέρους των οργανωτών και της Αντιδημάρχου κ. Μαρίας Μουστάκα Κουρούγιαννη εκ μέρους των συγγενών.
Η εκδήλωση θα ολοκληρωθεί με κατάθεση στεφάνων από τους παρευρισκόμενου

ΑΝΤΙΚΑΤΟΧΙΚΗ ΕΚΔΗΛΩΣΗ ΜΝΗΜΗΣ, ΤΙΜΗΣ ΚΑΙ ΑΓΩΝΑ ΕΠΑΡΧΙΑΣ ΚΕΡΥΝΕΙΑΣ ΣΤΟΝ ΤΥΜΒΟ ΜΑΚΕΔΟΝΙΤΙΣΣΑΣ
2022-07-22
Φωτο/Βίντεο:Πέτρος Πετρίδης
Φίλες και φίλοι, η απόδοση τιμής στους Ήρωες που θυσιάστηκαν στο βωμό της Ελευθερίας και της Δημοκρατίας αποτελεί οφειλόμενο χρέος όλων μας. Αυτό πράττουν εδώ και πολλά χρόνια οι εκτοπισμένοι Δήμοι Κερύνειας, Λαπήθου και Καραβά, η Ένωση Κοινοτήτων Επαρχίας Κερύνειας, τα Προσφυγικά Σωματεία «H Λάπηθος», «Ο Καραβάς» και ο Όμιλος Γυναικών Επαρχίας Κερύνειας.
Η σεμνή εκδήλωση που πραγματοποιήθηκε χθες Πέμπτη, 21 Ιουλίου 2022, στον Τύμβο της Μακεδονίτισσας, Στρατιωτικό Κοιμητήριο Ελλαδιτών και Ελληνοκυπρίων πεσόντων κατά την τουρκική εισβολή στην Κύπρο το 1974, άρχισε με το άναμμα φλόγας στη μνήμη των Πεσόντων της τουρκικής εισβολής, από τους Προέδρους των Συμβουλίων Νεολαίας των Δήμων Κερύνειας, Λαπήθου, Καραβά και τα Συστήματα Ναυτοπροσκόπων Επαρχίας Κερύνειας αφού προηγήθηκε πορεία από το μνημείο Πεσόντων και Αγνοουμένων του Δήμου Κερύνειας στην οποία συμμετείχαν οι εκτοπισμένοι Δήμοι, Κοινότητες, τα Συμβούλια Νεολαίας, τα Προσφυγικά Σωματεία και οι Οργανώσεις της κατεχόμενης από τους τούρκους εισβολείς Επαρχίας Κερύνειας.
Ακολούθησε τρισάγιο από τον Μητροπολίτη Κυρηνείας κ. κ. Χρυσόστομο, εις μνήμη των πεσόντων κατά την εισβολή, των αγνοουμένων και όσων έφυγαν από τη ζωή με τον καημό της επιστροφής. Ακολούθησε ομιλία εκ μέρους των διοργανωτών από τον Δήμαρχο Λαπήθου κ. Νεοπτόλεμο Κότσαπα και ομιλία του Πρόεδρου της Κυπριακής Δημοκρατίας την οποία διάβασε ο Υπουργός Γεωργίας Αγροτικής Ανάπτυξης και Περιβάλλοντος κ. Κώστας Καδής.
Μετά τις ομιλίες έγινε ανάγνωση ψηφίσματος από τον Πρόεδρο του Συμβουλίου Νεολαίας Δήμου Κερύνειας κ. Θεόδωρο Λαφαζάνη.
Το ψήφισμα εγκρίθηκε από τους παρευρισκόμενους και παραδόθηκε από τους διοργανωτές στον Υπουργό κ. Καδή, ο οποίος θα το παραδώσει στον Πρόεδρο της Δημοκρατίας και στην Πρόεδρο της Κυπριακής Βουλής κυρία Αννίτα Δημητρίου, η οποία ήταν παρούσα και απηύθυνε σύντομο χαιρετισμό.
Η εκδήλωση ολοκληρώθηκε με κατάθεση στεφάνων από τον Υπουργό εκ μέρους του ΠτΔ, την Πρόεδρο της Βουλής, τον Μητροπολίτη Κυρηνείας, Εκπροσώπους Κομμάτων, Στρατού, Αστυνομίας, Δήμων, Κοινοτήτων, Σωματείων, Νεολαίας και από τους οργανωτές της εκδήλωσης.
Το πρόγραμμα της εκδήλωσης συντόνιζε η άξια Κερυνειώτισσα, Ελένη Κολιού.
Ο Αγώνας για την διακρίβωση της τύχης όλων των αγνοουμένων μας και της απελευθέρωσης των κατεχόμενων τόπων μας συνεχίζεται.
Σας παραθέτω το Ψήφισμα:
ΨΗΦΙΣΜΑ
Εμείς οι νόμιμοι κάτοικοι της Πόλης και Επαρχίας Κερύνειας, σε αντικατοχική εκδήλωση που πραγματοποιήσαμε σήμερα Πέμπτη, 21 Ιουλίου 2022 στον ιερό χώρο του Τύμβου στη Μακεδονίτισσα, για τη μαύρη επέτειο της Τουρκικής εισβολής του 1974, την κατάληψη και συνεχιζόμενη κατοχή της Πόλης και Επαρχίας Κερύνειας, εγκρίναμε το πιο κάτω ψήφισμα το οποίο και σας γνωστοποιούμε:
Καταδικάζουμε τη βάρβαρη Τουρκική εισβολή του 1974, που είχε ως αποτέλεσμα την κατάληψη και τη συνεχιζόμενη για 48 χρόνια κατοχή του 37% του εδάφους της Κυπριακής Δημοκρατίας και ολόκληρης της Επαρχίας μας, χιλιάδες νεκρούς και αγνοούμενους και το βίαιο εκτοπισμό μας από τα σπίτια και τις περιουσίες μας. Οι προκλήσεις και οι πολύπλευροι κίνδυνοι που αντιμετωπίζει, ο Κυπριακός λαός δεν επιτρέπουν εφησυχασμό.
Όσα χρόνια και αν περάσουν θα αγωνιζόμαστε ενάντια στην κατοχή, θα επαγρυπνούμε και θα Διεκδικούμε με κάθε τρόπο και μέσο την απελευθέρωση, μια δίκαιη, βιώσιμη και λειτουργική λύση στο Κυπριακό πρόβλημα, η οποία

Να βασίζεται στα ψηφίσματα των Ηνωμένων Εθνών,το Διεθνές Δίκαιο,και το Ευρωπαϊκό Κεκτημένο
Να απαλλάσσει την Κύπρο από τα κατοχικά στρατεύματα και τους εποίκους
Να εξασφαλίζει την επιστροφή όλων των προσφύγων στα σπίτια και τις περιουσίες τους
Να κατοχυρώνει τα ανθρώπινα δικαιώματα και τις βασικές ελευθερίες όλων των Κυπρίων
Να διασφαλίζει την ειρήνη και την ευημερία για όλους τους κατοίκους της Κύπρου

Καλούμε τις μεγάλες δυνάμεις να πιέσουν την Τουρκία Να αποσύρει τα κατοχικά στρατεύματα, Να τερματίσει την εντεινόμενη προκλητική και επεμβατική της πολιτική και τις απαιτήσεις της για αναχρονιστικές εγγυήσεις.
Καταδικάζουμε το προδοτικό πραξικόπημα που έδωσε αφορμή υλοποίησης των από πολλού προγραμματισμένων άνομων σχεδίων της Τουρκίας.
Αποδίδουμε φόρο τιμής στους ήρωές που έπεσαν στα πεδία των μαχών, υπερασπιζόμενοι τα ιδανικά της Ελευθερίας και τις Δικαιoσύνης.
Υποκλινόμαστε στις οικογένειες των αγνοουμένων, εκφράζουμε την πλήρη συμπαράσταση μας για το δράμα που περνούν για μισό αιώνα και απαιτούμε την πλήρη διαλεύκανση της τύχης τους.
Μνημονεύουμε όσους απεβίωσαν στην προσφυγιά με ανεκπλήρωτo τον πόθο της επιστροφής στη γη μας.
Καλούμε τον Εξοχότατο Πρόεδρο της Κυπριακής Δημοκρατίας, μαζί με όλες ανεξαίρετα τις Πολιτικές Δυνάμεις του τόπου, σε πνεύμα ενότητας και ομοψυχίας, να σταθούν αλληλέγγυοι στις δίκαιες διεκδικήσεις των Κερυνειωτών και όλων των προσφύγων και να διεκδικήσουν τη διασφάλιση των Ανθρωπίνων Δικαιωμάτων όλων των Κυπρίων.

Συνάντηση με Επαρχιακή Επιτροπή του ΑΚΕΛ Λευκωσίας – Κερύνειας
2022-07-26

Επίσκεψη Αντιπροσωπείας Δήμου στην Κερύνεια Αχαΐας
2022-09-05
Αντιπροσωπεία του Δήμου μας αποτελούμενη από την Αντιδήμαρχο κ. Μαρία Κουρούγιαννη και τον Πρόεδρο της Επιτροπής Διαφώτισης κ. Ιωσήφ Βιολάρη, επισκέφθηκε τον Δήμο Αιγιαλείας στην Αχαΐα Πελοπόννησο όπου συμμετείχε στις εκδηλώσεις ΟΙΝΟΞΕΝΕΙΑ 2022.
Το Σάββατο 27 Αυγούστου 2022 σε εκδήλωση που έγινε στην πόλη ΚΕΡΥΝΕΙΑ, ο Δήμαρχος Αιγιαλείας κ. Δημήτρης Καλογερόπουλος μαζί με τον Πρόεδρο της Κερύνειας κ. Δημήτρη Σκούρα, προέβησαν σε αποκαλυπτήρια πλάκας προς τιμή του μ. Μιχαλάκη Λεπτού ο οποίος ήταν ο χορηγός της κατασκευής της κεντρικής πλατείας της πόλης από την Κυπριακή Κυβέρνηση το 2013.
Τα αποκαλυπτήρια έγιναν στην παρουσία των παιδιών του Μιχαλάκη Λεπτού, Γιώργου και Παντελή Λεπτού. Ακολούθως και μετά τον χαιρετισμό της Δημάρχου μας κ. Ρίτας Ελισσαίου Κωμοδίκη τον οποίο ανέγνωσε η Αντιδήμαρχος, κ. Μαρία Κουρούγιαννη, ο Δήμος μας, παρουσίασε το ντοκιμαντέρ «Κερύνεια μια πόλη υπό κατοχήν» και ο κ. Βιολάρης προέβη σε παρουσίαση της ιστορίας της Κερύνειας με ομιλία και σειρά διαφανειών.
Το πρόγραμμα έκλεισε με παρασκευή κυπριακών εδεσμάτων (τταβάς, παλουζές κ.λ.π) από την διακεκριμένη Σεφ Κωνσταντίνα Βούλγαρη και καλλιτεχνικό πρόγραμμα.
Ο Δήμος Αιγιαλείας είναι διδυμοποιημένος με τον Δήμο Κερύνειας από το 1998 και τα εγκαίνια της πλατείας έγιναν το 2013 από την τότε Υπουργό Εσωτερικών της Κύπρου, κ. Ελένη Μαύρου.
Ένα διήμερο γεμάτο εμπειρίες, μα πάνω απ’ όλα γνωριμίες με νέους από ολόκληρη την επαρχεία Κερύνειας, αλλά και φίλους που μας στηρίζουν. Κάποιοι γνώρισαν ξαδέλφια τους! Γνωρίσαμε Κερύνεια και θα συνεχίσουμε να γνωρίζουμε την επαρχεία Κερύνειας με κάθε ευκαιρία και με κάθε τρόπο.
Αυτή είναι η δική μας χαρά και σας ευχαριστούμε πολύ που ήσασταν μαζί μας.
Ραντεβού σύντομα στις επόμενες δραστηριότητες που ετοιμάζουμε. Ακολουθήστε μας στις σελίδες μας στο fb για να είσαστε μαζί μας σε κάθε επόμενο κάλεσμα.
Νεολαία Δήμου Κερύνειας – Kyrenia Municipality Youth
Νεολαία Καραβά – Karavas Youth
Νεολαία Δήμου Λαπήθου
Θερμές ευχαριστίες στο Σώμα Προσκόπων Κύπρου και ειδικά στον Γενικό Έφορο κ Γιώργο Ανδρέου και τον Έφορο Κατασκηνώσεων κ. Σωτήρη Χ”Ανδρέου για την στήριξη και την άψογη συνεργασία.

Εσπερινός Παναγίας Γλυκιώτισσας στα Πολεμίδα Λεμεσού (7/09/22)
2022-09-07
Ο Δήμος Κερύνειας σε συνεργασία με την Εκκλησιαστική Επιτροπή του Ιερού Ναού της Παναγίας Γλυκιώτισσας διοργανώνουν ξανά μαζί τον Εσπερινό της Παναγίας της Γλυκιώτισσας στη Λεμεσό.
Η γιορτή της Γλυκιώτισσας που καρτερούσε ο κάθε Κερυνειώτης με ανυπομονησία, γιορτάζεται ξανά, μακριά από την Κερύνεια μας, στην εκκλησία της Παναγίας της Γλυκιώτισσας στο λόφο Πολεμιδιών στη Λεμεσό, την Τετάρτη 7 Σεπτεμβρίου, 2022 και ώρα 6:30μμ. Του εσπερινού θα προστεί ο θεοφιλέστατος Επίσκοπος Αμαθούντος, κ. Νικόλαος.
Σε περίπτωση που επιθυμούν να μεταβούν Κερυνειώτες από άλλες πόλεις και υπάρχει ικανοποιητικός αριθμός δηλώσεων, ο Δήμος Κερύνειας θα διαθέσει λεωφορείο
Παρακαλούμε όπως δηλώσετε συμμετοχή τηλεφωνώντας στα γραφεία του Δήμου Κερύνειας στο 22818040, το αργότερο μέχρι την Παρασκευή 5 Σεπτεμβρίου, 2022.

Φυσικές Περιπέτειες ΙΙΙ
2022-09-10 - 2022-09-11
Τα Δημοτικά Συμβούλια Νεολαίας Κερύνειας, Λαπήθου και Καραβά, σας προσκαλούν σε διήμερη κατασκήνωση το Σαββατοκύριακο 10-11 Σεπτεμβρίου στον κατασκηνωτικό χώρο των προσκόπων στα Πλατάνια.
Το πρόγραμμα θα περιλαμβάνει δραστηριότητες ενημέρωσης σε θέματα βοτανολογίας, πεζοπορία, campfire, και πολλά άλλα.
Δικαίωμα συμμετοχής έχουν νέοι ηλικίας από 15 έως 35 χρονών.
Η μετάβαση θα γίνει με λεωφορείο από όλες τις πόλεις.
Η συμμετοχή είναι 5 Ευρώ.

Αναχώρηση (Σάββατο, 10/9):
Λευκωσία (Δημαρχείο Κερύνειας, Μάρκου Δράκου 8, Λευκωσία (παρά το οδόφραγμα Λήδρα Πάλας)) – 9:00 ΠΜ
Λεμεσός (Αγ. Γεώργιος Χαβούζας) – 9:00 ΠΜ
Πάφος – 9:00 (Ελάχιστος αριθμός συμμετοχών – 12 άτομα)
Λάρνακα – 9:00 (Ελάχιστος αριθμός συμμετοχών – 12 άτομα)
(Όσοι θέλουν να έρθουν με δικό τους όχημα θα πρέπει να είναι εκεί μέχρι τις 10:30 ΠΜ)
Προτεινόμενος εξοπλισμός: αθλητικά παπούτσια, φανάρι, φούτερ, υπνόσακος, παγούρι (Οι συμμετέχοντες ενθαρρύνονται να φέρουν τα μουσικά τους όργανα!)
Την Κυριακή 11/09 η αναχώρηση από τα Πλατάνια θα είναι στις 16:00
Προκρατήστε θέσεις έγκαιρα, συμπληρώνοντας την ακόλουθη φόρμα:
https://forms.gle/1g9wTRLTCyfwmwrc9
Για περισσότερες πληροφορίες αποταθείτε στα τηλέφωνα:
99793662(Κατερίνα)
Στηρίζει ο Οργανισμός Νεολαίας Κύπρου (ΟΝΕΚ)

Συνάντηση με εκπρόσωπους των οργανωμένων συνόλων Επαρχίας Κερύνειας
2022-09-20

Συνεστίαση Κερυνειωτών (23/10/22)
2022-10-23

ΜΕΡΕΣ ΕΠΑΡΧΙΑΣ ΚΕΡΥΝΕΙΑΣ
2022-11-08 - 2022-11-18
Οι Δήμοι, οι Κοινότητες και τα Οργανωμένα Σύνολα της Επαρχίας Κερύνειας, σας προσκαλούν στις Πανεπαρχιακές Εκδηλώσεις Κερύνειας για καταδίκη της ανακήρυξης του ψευδοκράτους που πραγματοποιούνται από τις 8-18 Νοεμβρίου 2022.
Αποκορύφωμα των εκδηλώσεων η Πανεπαρχιακή Αντικατοχική Πορεία τη Δευτέρα 14 Νοεμβρίου στις 6:30 μ.μ.
Σας θέλουμε όλους εκεί!

Προβολές Δήμου Κερύνειας
2022-11-08 19:00 (Europe/Athens)
Προβολές Δήμου Κερύνειας:

Ταινία με θέμα: «Κερύνεια. Ευρωπαϊκή πόλη υπό κατοχή»
Ομιλία με ταυτόχρονη προβολή διαφανειών με θέμα «Ιστορία Κερύνειας».

Ο πόνος για την χαμένη γη, η αντοχή, αποφασιστικότητα και αγωνιστικότητα για επιστροφή μέσα από τα ποιήματα Κερυνειωτών Ποιητών.
Διοργανωτές: Δήμος Κερύνειας και Όμιλος Γυναικών Επαρχίας Κερύνειας
Χώρος: Αίθουσα Αδούλωτης Κερύνειας
Ώρα: 7: μ.μ.

Παρουσίαση Βιβλίου του Κ. Χατζηστεφάνου, «Αρχαίου Ελληνικού Λόγου ανάλεκτα».
2022-11-09 19:00
Διοργανωτές: Δήμος Καραβά και η Διεύθυνση Μέσης, Γενικής Εκπαίδευσης των Ελληνικών Πολιτιστικών Ομίλων Κύπρου.
Χώρος: Πολιτιστικό Ίδρυμα Καραβιωτών
Ώρα: 7 μ.μ.

Παρουσίαση των βιβλίων της αείμνηστης Κερυνειώτισας Ρήνας Κατσελλή
2022-11-10 19:00
Παρουσίαση των βιβλίων της αείμνηστης Κερυνειώτισας Ρήνας Κατσελλή «ΟΙ ΕΓΚΛΩΒΙΣΜΕΝΟΙ ΤΟΥ ΞΕΝΟΔΟΧΕΙΟΥ ΝΤΟΟΥΜ» από τον καθηγητή Πέτρο Παπαπολυβίου « ΠΕΛΑΠΑΙΣ Πρώτος Χρόνος λειτουργίας του εγκλωβισμένου σχολείου, 1974-75» από την Καίτη Φράγκου Αναστασιάδου
Θα εκτίθεται και πλούσιο φωτογραφικό υλικό.
Διοργανωτής: Λαογραφικός Όμιλος Κερύνειας
Χώρος: Πολιτιστικό Κέντρο Στροβόλου ( παλαιό Δημαρχείο), οδός Αρχιεπισκόπου Κυπριανού 34,
Ώρα: 7:00 μ.μ.

Εσπερινός Αρχάγγελου Μιχαήλ (7/11/22)
2022-11-11

Αιμοδοσία
2022-11-11 07:30 - 20:00
Χώρος: Κέντρο Υγείας Έγκωμης (παρά τω ΑΛΦΑΜΕΓΑ)
Ώρα: 7:30 π.μ.-8:00μ.μ.

Έκθεση φωτογραφίας στην αίθουσα «Ειρήνη» στο τέρμα της οδού Λήδρας
2022-11-13 09:00 - 20:00, 2022-11-15 09:00 - 20:00
Διοργανωτής: Προσφυγικό Σωματείο «Αδούλωτη Κερύνεια».
Χώρος: Αίθουσας «Ειρήνη» τέρμα οδού Λήδρας
Ώρα: 9π.μ. – 8 μ.μ.

Έκθεση Επιτροπής Κατεχομένων Δήμων στην Λάρνακα. (πρωί) με συμμετοχή των Δήμων Κερύνειας, Λαπήθου και Καραβά
2022-11-14
Διοργανωτής: Επιτροπή Κατεχομένων Δήμων
Χώρος:
Ώρα:

Ημέρες Επαρχίας Κερύνειας (14-18 /11)
2022-11-14 - 2022-11-18

Αντικατοχική Πορεία για καταδίκη της ανακήρυξης του ψευδοκράτους με πιθανή τελετή ή καλλιτεχνικό πρόγραμμα
2022-11-14 18:30
Διοργανωτές: Δήμοι Κερύνειας, Λαπήθου Καραβά, Δημοτικά Συμβούλια Νεολαίας Δήμου Κερύνειας, Λαπήθου, Καραβά και όλα τα Οργανωμένα Σύνολα της Επαρχίας Κερύνειας.
Χώρος εκκίνησης: Υπουργείο Εσωτερικών
Ώρα εκκίνησης: 6:30μ.μ.
Διαδρομή: Υπουργείο Εσωτερικών μέχρι το οδόφραγμα της οδού Λήδρας μέσω της Λεωφ. Ευαγόρου

https://kyreniamunicipality.com/wp-content/uploads/video-14112022.mp4

Μεγάλη εκδήλωση της Επιτροπής Κατεχομένων Δήμων στην Λάρνακα στην οποία θα παρευρεθούν οι Δήμοι και τα οργανωμένα σύνολα της Κερύνειας.
2022-11-15
Διοργανωτής:
Τίτλος:
Χώρος:
Ώρα:

Έκθεση φωτογραφιών Νεολαίας Δήμου Καραβά
2022-11-16 19:00
Ο Παγκύπριος Διαγωνισμός πραγματοποιήθηκε το 2020 εν μέσω πανδημίας από το Δημοτικό Συμβούλιο Νεολαίας Δήμου Καραβά με στόχο να ενθαρρύνει νέους και παλιούς, να προβάλουν μέσα από το φωτογραφικό φακό την ιστορία και τις μνήμες τους από τον κατεχόμενο Δήμο Καραβά. Ο Διαγωνισμός είχε ως θέμα τη φωτογραφική αποτύπωση του Δήμου Καραβά και των περιχώρων του με έμφαση στους Ανθρώπους, το Φυσικό τοπίο, τα Ιστορικά Μνημεία και την Αρχιτεκτονική, την Κουλτούρα και τον Πολιτισμό.
Διοργανωτής: Δήμος Καραβά & Δ.Σ. Νεολαίας Δήμου Καραβά
Τίτλος: Έκθεση Φωτογραφίας & Απονομή Βραβείων Διαδικτυακού Φωτογραφικού Διαγωνισμού 2020 «Καραβιώτικες Συντυσιές»
Χώρος: Πολιτιστικό Ίδρυμα Καραβιωτών
Ώρα: 7 μ.μ.

Προβολή ντοκιμαντέρ "Άγιος Αμβρόσιος-Χρέος και Τάμα"
2022-11-17 18:30
Χώρος: Πολιτιστικό Ίδρυμα Καραβιωτών.
Ώρα: 6.30 μ.μ.

ΕΤΗΣΙΟ 13o ΣΥΜΠΟΣΙΟ «Ειρηνική Επιστροφή στην Κερύνεια μετά τη λύση του Κυπριακού - Γραφείο Επιστροφής Δήμου Κερύνειας»
2022-12-03
Ο Δήμος Κερύνειας και το Τεχνολογικό Πανεπιστήμιο Κύπρου σας προσκαλούν στο δέκατο τρίτο ετήσιο συμπόσιο με θέμα:
ΕΤΗΣΙΟ 13o ΣΥΜΠΟΣΙΟ
«Ειρηνική Επιστροφή στην Κερύνεια μετά τη λύση του Κυπριακού – Γραφείο Επιστροφής Δήμου Κερύνειας»
Σάββατο, 3 Δεκεμβρίου 2022
Ξενοδοχείο «Κλεοπάτρα», Λευκωσία
Ώρα: 8:30 π.μ.
(από τις 8:30 π.μ. μέχρι τις 12:30 μ.μ.)

08.30 – 09.00 Εγγραφές Συνέδρων
09.00 – 09.10 Χαιρετισμοί

Χαιρετισμός Δημάρχου, κ. Ρίτας Ελισσαίου Κωμοδίκη
Χαιρετισμός Πρύτανη Τεχνολογικού Πανεπιστημίου Κύπρου, Καθηγητή Παναγιώτη Ζαφείρη

09.19 – 09.30 Τιμητικές Διακρίσεις
Μάριος Μαυρίδης, Βουλευτής Κερύνειας
Ρίτα Θεοδώρου Σούπερμαν, Βουλευτής Κερύνειας
Χρίστος Χριστόφιας, Βουλευτής Κερύνειας
Γεώργιος Θεοφίλου, Φιλόλογος, τέως Δημοτικός Σύμβουλος Κερύνειας
09.30 – 09.50 Εισηγήσεις
«Είμαστε Έτοιμοι για Ειρηνική Επιστροφή στην Ελεύθερη Κερύνεια;»
Σώτος Βοσκαρίδης, Συνεργαζόμενος Καθηγητής -Τμήμα Ηλεκτρολόγων Μηχανικών και Μηχανικών Η/Υ και Πληροφορικής -Τεχνολογικό Πανεπιστήμιο Κύπρου
«Το Κράτος Δικαίου (Rule of Law) της Ευρωπαϊκής Ένωσης την επόμενη μέρα της Επιστροφής»
Κώστας Μαυρίδης, Ευρωβουλευτής -Πρόεδρος Πολιτικής Επιτροπής για την Μεσόγειο
«Ο Κοινοτικός Ενοριακός Τρόπος Ζωής στον Ελληνικό Πολιτισμό: Προϋποθέσεις για μια Αληθινή Επιστροφή»
Καθηγητής Παντελής Κελίρης, Αντιπρύτανης Ακαδημαϊκών Υποθέσεων -Τεχνολογικό Πανεπιστήμιο Κύπρου
10.45 – 11.15 Διάλειμμα
11.15 – 12.30 Συζήτηση – Συμπεράσματα
Συντονιστής του Συμποσίου: Ιωσήφ Βιολάρης, Δημοτικός Σύμβουλος, Πρόεδρος Επιτροπής Διαφώτισης.
Οργανωτική Επιτροπή:
Ρίτα Ελισσαίου Κωμοδίκη, Δήμαρχος Κερύνειας
Ιωσήφ Βιολάρης, Δημοτικός Σύμβουλος
Παναγιώτης Ζαφείρης, Πρύτανης Τεχνολογικού Πανεπιστημίου Κύπρου
Σώτος Βοσκαρίδης, Συνεργαζόμενος Καθηγητής -Τμήμα Ηλεκτρολόγων Μηχανικών και Μηχανικών Η/Υ και Πληροφορικής -Τεχνολογικό Πανεπιστήμιο Κύπρου
Γεώργιος Θεοφίλου, Φιλόλογος, τέως Δημοτικός Σύμβουλος Κερύνειας
Φωτογραφικό Υλικό από το αρχείο του Δήμου Κερύνειας
Διοργανωτές: Δήμος Κερύνειας, Τεχνολογικό Πανεπιστήμιο Κύπρου
Χορηγός Επικοινωνίας: ΡΙΚ

﻿
